Kiøbenhavns Postrytter, 1789-09-21
Petersburg, den 28 August. Vor Hoftidende leverer følgende officielle og omstændelige Beretning om Søeslaget den 26de Julii sidstleden: Den øverste befalingsmand over vor Flaade i Østersøen, Admiral Tschischakow, som havde faaet Ordre at foreene sig med den under Viceadmiral Koslanows Command ved Kiøbenhavn liggende Escadre og at opsøge Fienden, gik den 14de Julii i Søen." Han havde fortsat sin Reyse til den 25de Julii, da han fik Efterretning, at den Svenske Flaade var kun 9 tydske Miile fra den Russisk Keyserlige. Samme Dag, Kl. 1 Eftermiddag, tilkiendegav vore forreste Fregatter ved et Signal, at den Svenske Flaade nærmede sig, som bestod af 22 Linieskibe, 9 store Fregatter, 5 comastede og eenmastede mindre Fartøyer, og blev anført af Kongens Broder, Hertugen af Sudermannland. Og omendskiøndt det ikke lykkedes Admiralen at forene sig med Viceadmiral Koslainows Escadre, og derved blive Fienden overlegen i Styrke, saa undveeg han dog ikke Slaget, men stillede sig med sine 20 Skibe i to Linier i Slagtordning, og Fregatterne bag ved Linien, Fienden nærmede sig under en ham fordeelagtig vestlig Vind. Vor Flaade tog nogle Seil ind, og oppebiede det fiendtlige Anfald. Fiendens Flaade var nu ogsaa i Værk med at formere sin Linie.""Den 26de Julii foretog den Svenske Flaade, benyttende sig af den vedvarende gode Vind, tidlig om Morgenen Angrebet imod den russiske Flaade. At den fiendtlige Flaade under dette Angreb adskillige Gange gandske mind skede Seil, røbede just ikke nogen stor Lyst til Træfning; men endeligen om Eftermiddagen Kl. 1 rykkede Fienden frem, og, efterat af hans Skibe havde saa tæt som mueligt sluttet sig til Generaladmiralskibet, aabnede en stærk Kanonade i en Distance af meere end een Werste fra os. Vor Commandeur en Chef befalede at besvare denne Kanonade, men ikke førend man kunde troe, at Skuddene kunde naae Fienden og giøre ham Skade. Den Svenske Avantgarde gik løs paa Contreadmiral Spiridows Escadre, som dengang udgjorde vor Avantgarde, og forstærkede Kanonaden, især fra 2 Skibe, hvilket da ogsaa fra vor Side blev kjækt besvaret. Af den fiendtlige Arriergaarde trak nogle Skibe sig nærmere end de ligeoverfor staaende til vor Arriergaarde, under Viceadmiral Mussin Puschkins Commando, og af disse toge Skibene St. Peter, Victor og Jsaslaw mere end de andre Deele i Actionen. Men fornemmelig maatte de forreste Skibe af Contreadmiral Spiridows Escadre udholde Fiendens Jld, der gjorde sig at Umage for at brække vort Fløy. Han blev imidlertid tappert imodtaget, især af Commandeuren paa Skibet Mstislaw, Capitain Mulowsky med Brigadeers Rang, saavelsom af de andre, der laae i samme Linie. To Svenske Skibe, som ved den alvorlige Modstand, ikke havde faaet liden Skade, bleve nødte til at forlade Linien. Vort Skib Mstislaw mistede Forstangen, men dette afholdt det ikke fra at indlade sig igien med de nye fiendtlige Skibe, som indtoge de beskadigedes Plads. Et andet ikke langt fra Mstislaw værende Skib kom, formedelst tre i samme sprungne Kanoner, i Brand, som dog strax blev slukket, saaat Skibet kunde fortsætte Striden. Vi mistede i denne Affaire den brave Capitain Mulowsky, der havde viist saa mange Prøver paa sand Tapperhed, foruden ham en Lieutenant ved Søebataillonen Radsiwilowitsch, 2 Maringardere og 27 Gemeene. Saarede blev Capitain Budberg ved det Navaginske Regiment, Lieutenant Titow ved Søebatallionerne, 2 Midshipmen, Prehnrow og Bord wig, 2 Maringardere og 175 Underofficerer og Gemene. Forresten vare alle vore Skibe, paa den Skade nær, som Skibet Deris, paa hvilket de tre Kanoner sprang, havde taget, i meget god Stand. "Den 27de blev man med Dagens Komme var, at den fiendtlige Flaade havde ført sig Mørket til Nytte, trukket sig i Norden til Vesters, og overladt os Kamppladsen. Vor Flaade formerede sig i een Linie og forfulgte Fienden; hvorved vor Commandeur en Chef fornemmeligen søgte at faae Vinden fra ham. Men, uagtet Admiralen ikke holdt op at forfølge ham, for at begynde Slaget igien, lykkedes det dog Fienden, der tydeligen søgte at undkomme og derfor betienede sig af den føyelige Vind, at komme ham af Sigte, og løb ind i Carlscronas Havn. Da Admiralen imidlertid mærkede, at Viceadmiral Kaslaisnows Escadre nærmede sig, tog han en saadan Position, at han snart kunde forene sig med dem; blev derpaa en lang Tid liggende for Carlscrona, for at see, om den Svenske Flaade vilde igien lade sig see. Endeligen vendte vor Flaade tilbage til Dagerot, for at forsyne sig med friske Vand og andre Fornødenheder.